31990D0514
L 286/29
JURNALUL OFÍCIAL AL UNIUNII EUROPENE
DECIZIA COMISIEI
din 25 septembrie 1990
privind recunoașterea faptului că regimul de control medical al personalului prezentat de Danemarca oferă garanții echivalente
(90/514/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 64/433/CEE a Consiliului din 26 iunie 1964 privind problemele de sănătate în domeniul schimburilor intracomunitare de cărnuri proaspete (1), astfel cum a fost modificată ultima dată prin Directiva 89/662/CEE (2), în special anexa I capitolul IV punctul 24,
având în vedere Directiva 71/118/CEE a Consiliului din 15 februarie 1971 privind problemele de sănătate care afectează schimburile cu carne proaspătă de pasăre (3), astfel cum a fost modificată ultima dată prin Directiva 89/662/CEE, în special anexa I capitolul III punctul 12,
având în vedere Directiva 77/99/CEE a Consiliului din 21 decembrie 1976 privind problemele de sănătate care afectează schimburile intracomunitare cu preparate din carne (4), astfel cum a fost modificată ultima dată prin Directiva 89/662/CEE, în special anexa A capitolul II punctul 20,
întrucât, în conformitate cu anexa I capitolul IV punctul 24 la Directiva 64/433/CEE, anexa I capitolul III punctul 12 la Directiva 71/118/CEE și anexa A capitolul II punctul 20 la directiva 77/99/CEE, este de competența Comisiei, în conformitate cu procedura prevăzută la articolele 16, 12a și, respectiv, 18 din directivele menționate, de a recunoaște un regim de control medical al personalului care oferă garanții echivalente cu cel bazat pe reînnoirea medicală anuală a certificatului medical;
întrucât, potrivit scrisorilor din 29 martie și 19 iunie 1990, autoritățile din Danemarca au comunicat Comisiei un regim alternativ de control medical al personalului;
întrucât respectivul regim alternativ poate fi considerat ca oferind garanții echivalente cu reînnoirea anuală a certificatului medical;
întrucât măsurile prevăzute de prezenta decizie sunt conforme cu avizul Comitetului veterinar permanent,
ADOPTĂ PREZENTA DECIZIE:
Articolul 1
Regimul de control medical al personalului care manipulează carne proaspătă, carne proaspătă de pasăre și preparate din carne, prezentat de Danemarca, și în forma în care figurează în anexă, este recunoscut ca oferind garanții echivalente cu cel bazat pe reînnoirea anuală a certificatului medical.
Articolul 2
Prezenta decizie se adresează statelor membre.
Adoptată la Bruxelles, 25 septembrie 1990.